توروت منريما ڤڠيعترافن اداله كومڤولن ڤوڤولر ايرا 80-هن، بلوس ڬيڠ يڠ دچاتتكن سباڬاي ‘Oldest Blues Band’ دالم MBOR.
سيجيل ڤنچاڤاين ترسبوت دسمڤايكن واكيلي MBOR كڤد اڠڬوتا كدوا-دوا كومڤولن ايت سلڤس سلساي كونسرت Return of The Legends دأيستان بودايا (IB)، دسيني مالم تادي.
ڤڠنجور كونسرت، داتوق سري دوكتور محمد ناصر اسماعيل بركات، ڤڠيعترافن ايت دبريكن برداسركن كلايقن كدوا-دوا كومڤولن موزيک ’اوتاي‘ نڬارا يڠ ڤرنه منجادي ڤرينتيس ڬينري موزيک دمليسيا دان ماسيه اكتيف سهيڠڬ كيني.
”ذي سترولرس سوده مولا منچيڤتا نام دالم ارينا موزيک سجق 1965 دان سمڤاي سكارڠ ماسيه لاڬي اكتيف ممبوات ڤرسمبهن ماناكالا بلوس ڬيڠ ڤولا اداله لاڬيندا بلوس تمڤتن سجق 1973 يڠ كيني ماسيه تياد ڤڠڬنتيڽ،“ كاتاڽ كڤد ڤمبريتا سلڤس كونسرت ايت. – برنام
bjn_Arab bjn_Arab bjn_Arab bjn_Arab